KBANK คาด “เงินบาท” สัปดาห์หน้า 37.50-38.20 จับตาเงินเฟ้อไทย-ฟันด์โฟลว์
KBANK คาด “เงินบาท” สัปดาห์หน้า (3-7 ต.ค.65) เคลื่อนไหวกรอบ 37.50-38.20 บาท/ดอลลาร์ จับตาเงินเฟ้อไทยเดือนก.ย.65-ฟันด์โฟลว์
KBANK คาด “เงินบาท” สัปดาห์หน้า (3-7 ต.ค.65) เคลื่อนไหวกรอบ 37.50-38.20 บาท/ดอลลาร์ จับตาเงินเฟ้อไทย-ฟันด์โฟลว์
1 ต.ค. 2565

ธนาคารกสิกรไทย จำกัด (มหาชน) หรือ KBANK มองกรอบการเคลื่อนไหวของเงินบาทสัปดาห์ถัดไป (3-7 ต.ค.65)ที่ระดับ 37.50-38.20 บาทต่อดอลลาร์ฯ ขณะที่ศูนย์วิจัยกสิกรไทยประเมินปัจจัยสำคัญที่ต้องติดตามได้แก่ ตัวเลขเงินเฟ้อเดือนก.ย. ของไทย กระแสเงินทุนต่างชาติและสถานการณ์ค่าเงินในภูมิภาค
ขณะที่ตัวเลขเศรษฐกิจสหรัฐฯ ที่สำคัญ ได้แก่ ตัวเลขการจ้างงานนอกภาคเกษตร อัตราการว่างงาน ข้อมูลการจ้างงานภาคเอกชน ดัชนี PMI และ ISMภาคการผลิต/ภาคบริการเดือนก.ย. ยอดสั่งซื้อภาคโรงงานเดือนส.ค.และจำนวนผู้ขอรับสวัสดิการว่างงานรายสัปดาห์
นอกจากนี้ตลาดยังรอติดตามผลการประชุมธนาคารกลางออสเตรเลียและธนาคารกลางนิวซีแลนด์ ดัชนีราคาผู้ผลิตเดือนส.ค. ของยูโรโซน รวมถึงดัชนี PMI ภาคการผลิต/ภาคบริการเดือนก.ย. ของญี่ปุ่น อังกฤษและยูโรโซน
ในวันศุกร์ที่ 30 ก.ย. 2565 เงินบาทปิดตลาดที่ระดับ 37.80 บาทต่อดอลลาร์ฯ หลังแตะระดับอ่อนค่าสุดในรอบกว่า 16 ปีที่ 38.45 บาทต่อดอลลาร์ฯในช่วงหลังการประชุมกนง. เทียบกับระดับ 37.47 บาทต่อดอลลาร์ฯในวันศุกร์ก่อนหน้า (23 ก.ย.) ขณะที่ระหว่างวันที่ 26-30 ก.ย.
นักลงทุนต่างชาติขายสุทธิหุ้นไทย 7,148 ล้านบาท และมีสถานะเป็น Net Outflow ออกจากตลาดพันธบัตรประมาณ 22,629 ล้านบาท (แบ่งเป็นขายสุทธิพันธบัตร 22,379 ล้านบาท และตราสารหนี้ที่หมดอายุ 250 ล้านบาท)